open-index/open-wikipedia-markdown huggingface dataset:
კრისტა ვოლფი

**კრისტა ვოლფი** () ქალიშვილობის გვარია — ილენფელდი () ( დ. 18 მარტი, 1929 — გ. 1 დეკემბერი, 2011, ბერლინი) —  გერმანელი  რომანისტი, ესეისტი, კრიტიკოსი.

იყო გერმანიის სოციალისტური კავშირის პარტიის წევრი 1949-1989 წლებში. ცივი ომის დროს კრიტიკულად იყო განწყობილი გერმანიის დემოკრატიული რესპუბლიკის ხელისუფლების მიმართ, თუმცა გერმანიის ხელახლა გაერთიანების მოწინააღმდეგე იყო, სოციალისტური ღირებულებების გამო.

არის ჰაინრიხ მანის (1963), გეორგ ბიუხნერის (1980), შილერის მემორიალური (1983) და სხვა ჯილდოების მფლობელი. გერმანიის გაერთიანების შემდეგ ვოლფმა ელიზაბეთ ლანგასერისა (1999) და ნელი ზაკსის ლიტერატურული პრიზი (1999).

ლიტერატურული დებიუტი 1963 წელს შედგა, რომანით - გაყოფილი სამოთხე. ვოლფის ყველაზე მნიშვნელოვანი ნაშრომია „კასანდრა“ (1983). ნაშრომი ტროის ომის ხელახალი ინტერპრეტაცია და მატრიარქატიდან პატრიარქატამდე გადასვლის ამსახველია.

ვოლფის შრომებს წინააღმდეგობრივად ახასიათებენ. მის ნაშრომებში ცენტრალური თემებია: გერმანული ფაშიზმი, ადამიანურობა, ფემინიზმი, თვითგამორკვევა. თავის შრომებში ავტორი დაავადებებს მეტაფორად იყენებს.

## სქოლიო
კატეგორია:დაბადებული 1929
კატეგორია:დაბადებული 18 მარტი
კატეგორია:გარდაცვლილი 2011
კატეგორია:გარდაცვლილი 1 დეკემბერი
კატეგორია:გერმანელი მწერლები
კატეგორია:გერმანელი ლიტერატურის კრიტიკოსები
კატეგორია:გერმანელი ესეისტები
კატეგორია:იენის უნივერსიტეტის კურსდამთავრებულები
კატეგორია:ლაიფციგის უნივერსიტეტის კურსდამთავრებულები
კატეგორია:ჰაინრიხ მანის პრემიის მფლობელები
კატეგორია:გეორგ ბიუხნერის პრემიის მფლობელები
კატეგორია:გერმანელი ქალი რომანისტები
კატეგორია:გერმანელი ქალი ესეისტები
კატეგორია:ქალი კრიტიკოსები
კატეგორია:კომუნისტი ქალი მწერლები
კატეგორია:XX საუკუნის გერმანელი რომანისტები
კატეგორია:XX საუკუნის გერმანელი ქალი მწერლები
კატეგორია:XX საუკუნის ესეისტები
კატეგორია:მწერლები ანბანის მიხედვით
კატეგორია:ბერლინში გარდაცვლილები
როალდ დალი

**როალდ დალი** (დ. 13 სექტემბერი, 1916 ― გ. 23 ნოემბერი, 1990) ― ბრიტანელი რომანისტი, პოეტი, სცენარისტი და გამანადგურებლის პილოტი. მსოფლიო მასშტაბით, მისი წიგნების 250 მილიონ ეგზემპლარზე მეტია გაყიდული.

იყო აგრეთვე სამხედრო პილოტი,ისევე როგორც სხვა ცნობილი მწერალი ანტუან დე სენტ-ეგზიუპერი. II მსოფლიო ომის დროს მსახურობდა ბრიტანეთის ,,სამეფო საჰაერო ძალების’’ დანაყოფში  (RAF) და მიაღწია საკმაოდ მაღალი, კაპიტნის თანამდებობას. 

მისი ლიტერატურული პრემიების მონაგარი ითვლის: 1983 წელს, მსოფლიო ჯილდო ცხოვრებისეული მიღწევებისთვის ფენტეზის დარგში (World Fantasy Award for Life Achievement) და 1990 წლის საუკეთესო საბავშვო მწერალი British Book Awards-ის მიხედვით.

სახელი მას ნორვეგიელი პოლარული მკვლევრის, რუალ ამუნდსენის მიხედვით დაარქვეს (ინგლისურად Roald Amundsen იწერება). მის დაბადებამდე 2 წლით ადრე, 1914 წელს სწორედ მან მიაღწია პირველმა სამხრეთ პოლუსს და მთელ მსოფლიოში პოპულარულად და ნორვეგიელი ერის გმირად იქცა. 

დალი 1953 წელს დაქორწინდა ჰოლივუდის ოსკაროსან მსახიობზე, პატრიცია ნილზე (გამორჩეული როლები: ,,საუზმე ტიფანისთან’’ (1961), ,,ჰადი’’ (1963) - 
რომლისთვისაც მან მოიგო ოსკარი, და ა. შ). 30-წლიანი თანაცხოვრების მანძილზე, მათ 5 შვილი ჰყავდათ. 1981 წელს წყვილის ისტორიის მიხედვით ფილმიც  გადაიღეს, სადაც დალის როლი დირკ ბოგარდმა შეასრულა.

## სქოლიო
კატეგორია:როალდ დალი
კატეგორია:დაბადებული 1916
კატეგორია:დაბადებული 13 სექტემბერი
კატეგორია:გარდაცვლილი 1990
კატეგორია:გარდაცვლილი 23 ნოემბერი
კატეგორია:XX საუკუნის ბრიტანელი რომანისტები
კატეგორია:XX საუკუნის ბრიტანელი პოეტები
კატეგორია:ბრიტანელი საბავშვო მწერლები
კატეგორია:ბრიტანელი ფენტეზი მწერლები
კატეგორია:ბრიტანელი საშინელებათა ჟანრის მწერლები
კატეგორია:ბრიტანელი სამეცნიერო ფანტასტიკის ჟანრის მწერლები
კატეგორია:ბრიტანელი მამაკაცი მწერლები
კატეგორია:საბავშვო პოეტები
კატეგორია:მწერლები ანბანის მიხედვით
ზურაბ მუკვანი

**ზურაბ მუკვანი** (დაბადების თარიღი უცნობია)  — ქართველი სპორტსმენი (კარატე).  ჭაბუკებს შორის ევროპის XVIII ჩემპიონატის ბრინჯაოს მედლის მფლობელი. ჩემპიონატი ჩატარდა 2015 წელს, დანიაში.

## ძირითადი შედეგები 
## რესურსები ინტერნეტში 
* ზურაბ მუკვანი  — ქართული სპორტი. 

კატეგორია:ქართველი კარატისტები
კატეგორია:პიროვნებები გაურკვეველი დაბადების თარიღით
რუსეთის მეცნიერებათა აკადემიის ენათმეცნიერების ინსტიტუტის კავკასიურ ენათა განყოფილება

**რუსეთის მეცნიერებათა აკადემიის ენათმეცნიერების ინსტიტუტი** () — რუსეთის მეცნიერებათა აკადემიის ისტორიულ-ფილოლოგიური ფაკულტეტის ენისა და ლიტერატურის სტრუქტურული დანამატი.

ინსტიტუტი წარმოადგენს ერთ-ერთ წამყვან სამეცნიერო-კვლევით დაწესებულებას რუსეთში, რომელშიც წარმოებს ენათმეცნიერების თეორიული პრობლემების კვლევები, ამასთანავე აქ შეისწავლიან რუსეთის ტერიტორიაზე არსებულ ენებს, დსთ-ს და საზღვარგარეთის, მათ შორის, რომანულ, გერმანულ, კელტურ, ირანულ, თურქულ, მონღოლურ, ფინურ-უნგრულ ენებს, კავკასიურ ენებს, ტროპიკული აფრიკის, აღმოსავლეთ და სამხრეთ-აღმოსავლეთ აზიის ენებს.
  
მნიშვნელოვანი ყურადღება ეთმობა ტიპოლოგიური და შედარებით-ისტორიული ენათმეცნიერების პრობლემებს, მსოფლიოს სხვადასხვა რეგიონებში არსებული სოციოლინგვისტური პრობლემების გამოკვლევას, როგორიცაა ენობრივი სიტუაცია, ენობრივი პოლიტიკა, ენობრივი კონფლიქტები.

რუსეთის მეცნიერებათა აკადემიის ენათმეცნიერების ინსტიტუტის კავკასიურ ენათა განყოფილება დაკავებულია კავკასიით, მოცემულ რეგიონში არსებული ენების კვლევით და მათი სოციოლინგვისტური მონიტორინგითა და სახელმწიფო ენობრივ პოლიტიკაში სათანადო რეკომენდაციების შემუშავებით.

## ინსტიტუტის ხელმძღვანელობა 
ენათმეცნიერების ინსტიტუტის მართვას განახორციელებს ამავე ინსტიტუტის დირექცია შემდეგი შემადგენლობით: 

* ინსტიტუტის დირექტორი — ფილოლოგიის მეცნიერებათა დოქტორი, პროფესორი ანდრეი კიბრიკი ()
* დირექტორის მოადგილე სამეცნიერო საქმიანობაში — ფილოლოგიურ მეცნიერებათა კანდიდატი ვლადიმირ სიდელცევი ()
* დირექტორის მოადგილე სამეცნიერო საქმიანობაში — ფილოლოგიურ მეცნიერებათა კანდიდატი ანდრეი შლუინსშკი ()
* დირექტორის მოადგილე ზოგად საკითხებში — ვიქტორ პერლეი ()
* სწავლული მდივანი — ფილოლოგიურ მეცნიერებათა კანდიდატი ვლადიმირ კარპოვი ()

ინსტიტუტის დირექტორი განაგებს ასევე ინსტიტუტის სასწავლო საბჭოს მუშაობას.

## სამეცნიერო მიმართულებები 
ენათმეცნიერების ინსტიტუტში წარმოდგენილია შემდეგი მიმართულებები: 

* ენის თეორია, ლინგვისტური ტიპოლოგია და შედარებით-ისტორიული ენათმეცნიერება;
* მსოფლიოს ენათა, მათ შორის იშვიათი და გაქრობის წინაშე მდგარი ენების აღწერა;
* არეალური ლინგვისტიკა;
* სოციოლინგვისტიკა;
* ეთნოლინგვისტიკა;
* ფსიქოლინგვისტიკა;
* ლიტერატურული ენების ისტორია;
* კომპიუტერული ლინგვისტიკა;
* ლექსიკოგრაფია;
* ენის ლოგიკური ანალიზი;
* ექსპერიმენტული ფონეტიკა და სემანტიკა;
* თარგმანის თეორია.

## ბმულები ინსტიტუტის შესახებ 
* რუსეთის მეცნიერებათა აკადემიის ენათმეცნიერების ინსტიტუტის ოფიციალური გვერდი
* ფონდი 679. სსრკ მეცნიერებათა აკადემიის ენათმეცნიერების ინსტიტუტი (1946—1990)]
* სტატია  დიდი რუსული ენციკლოპედია 

## რესურსები ინტერნეტში 
* ნინა სუბათოვა: კავკასიური ენები 
* ნინა სუბათოვა: დაღესტნის ენების შესწავლა
* ნინა სუბათოვა: დარგუული ენა თუ დარგუული ენები 
* პიოტრ არკადიევი: ადიღეური ენა

კატეგორია:აღმოსავლეთმცოდნეობის სკოლები
კატეგორია:კავკასიოლოგია
კატეგორია:ფილოლოგია
*
კატეგორია:კულტუროლოგია
ლაშა ოზბეთელაშვილი

**ლაშა ოზბეთელაშვილი**  ( თბილისი) — ქართველი სპორტსმენი (კონტაქტური კარატე). ახალგაზრდებს შორის ევროპის ჩემპიონატის ოქროს მედლის მფლობელი (2014, კაუნასი, ლიეტუვა). ახალგაზრდებს შორის ევროპის ჩემპიონატის ვერცხლის მედალოსანი (2015, ბიტონი, პოლონეთი).

## ძირითადი შედეგები 
## რესურსები ინტერნეტში 
* ლაშა ოზბეთელაშვილი  — ქართული სპორტი.

კატეგორია:თბილისში დაბადებულები
კატეგორია:ქართველი კარატისტები
კატეგორია:პიროვნებები გაურკვეველი დაბადების თარიღით
ენჯი თომასი

**ენჯი თომასი** (დ. 20 სექტემბერი, 1988, ჯექსონი, მისისიპი) — ამერიკელი მწერალი. ცნობილია 2017 წელს გამოცემული რომანით ღვარძლი, რომელსაც თესავ. ავტორის მეორე რომანი *On the Come Up* 2019 წლის 25 თებერვალს გამოიცა.

## ადრეული წლები
ენჯი თომასი დაიბადა და გაიზარდა მისისიპის ქალაქ ჯექსონში. ავტორი დღემდე იქ ცხოვრობს.

ავტორი ბავშვობაშივე არაერთი სროლის მოწმე გახდა. იგი იმ სახლთან ახლოს გაიზარდა, სადაც სამოქალაქო უფლებათა აქტივისტი მედგარ ევერსი ის პირველი შავკანიანი თინეიჯერი იყო, რომელმაც შემოქმედებით წერაში დიპლომი მიიღო.
* მაიკლ პრინცის ჯილდო რომანისთვის „ღვარძლი, რომელსაც თესავ“.
* კორეტა სკოტ კინგის ჯილდო რომანისთვის „ღვარძლი, რომელსაც თესავ“.
* კარნეგის მედალი რომანისთვის „ღვარძლი, რომელსაც თესავ“.
* უეთორსთოუნის საბავშვო წიგნის ჯილდო რომანისთვის „ღვარძლი, რომელსაც თესავ“.
* გერმანული საბავშვო ლიტერატურული ჯილდო (*Deutscher Jugendliteraturpreis*) რომანის, „ღვარძლი, რომელსაც თესავ“ გერმანული თარგმანისთვის.

## რესურსები ინტერნეტში
*
*Official Twitter
*Official Instagram
*Official Facebook
*Goodreads

## სქოლიო
კატეგორია:დაბადებული 1988
კატეგორია:დაბადებული 20 სექტემბერი
კატეგორია:XXI საუკუნის ამერიკელი რომანისტები
კატეგორია:აფრო-ამერიკელი რომანისტები
კატეგორია:ამერიკელი ქალი რომანისტები
კატეგორია:XXI საუკუნის ამერიკელი ქალი მწერლები
კატეგორია:მწერლები ანბანის მიხედვით
კატეგორია:ცოცხალი ადამიანები
ბაჰა ტაჰირი

**ბაჰა ტაჰირი** (, დ. 1935, კაირო, ეგვიპტე) — ეგვიპტელი რომანისტი და მოთხრობების ავტორი. წერს არაბულად. 2008 წელს დაჯილდოვდა არაბული ლიტერატურის საერთაშორისო პრემიით.

## ბიოგრაფია
ბაჰა ტაჰირი დაიბადა 1935 წელს, კაიროში. დაამთავრა კაიროს უნივერსიტეტი. 1975 წლიდან წერა აუკრძალეს, რის გამოც ეგვიპტე დატოვა და აფრიკისა და აზიის მასშტაბით იმოგზაუროა მთარგმნელად სამუშაოს საშოვნელად.

## ჯილდოები
* სახელმწიფო ჯილდო ლიტერატურაში — ეგვიპტის უმაღლესი ლიტერატურული ჯილდო. (1998) 
* ჯუზეპე ესერბის პრემია — ნაშრომისთვის დეიდა საფია და მონასტერი. (2000) 
* არაბული ლიტერატურის საერთაშორისო პრემია — რომანისთვის *დაისის ოაზისი*'. ტაჰირი პირველი მწერალი გახდა, რომელმაც ეს პრემია მიიღო.

## პოლიტიკური ხედვები
ახალგაზრდობაში ავტორი მემარცხენე ფრთის საქმიანობაში იყო ჩართული და გამალ აბდელ ნასერის ეგვიპტის განვითარების პროგრამას უჭერდა მხარს. თვლიდა, რომ ანვარ სადათის მიერ ამ პოლიტიკის უარყოფა ეგვიპტეს განადგურებამდე მიიყვანდა. ის საკუთარ თავს პანარაბისტს უწოდებს, თუმცა აღნიშნავს, რომ დღევანდელ არაბულ რეჟიმებს ბევრ კარგს ვერ ხედავს. ტაჰირის აზრით, დასავლეთელებს არაბი მწერლების შემოქმედებაში ეგზოტიციზმის, გენდერული დისკრიმინაციისა და უმცირესობებს შორის პრობლემების ნახვა სურთ, მაგრამ ის ამ სტერეოტიპებს არ ეთანხმება.

## რესურსები ინტერნეტში
* Bahaa Taher: Excerpts, articles, interviews and videos on the website of the Prague Writers' Festival
* A short profile of the writer
* An interview with the writer in *Egyptian Today* in which he talks about his life and *Sunset Oasis* 

## სქოლიო
კატეგორია:ეგვიპტელი რომანისტები
კატეგორია:არაბულენოვანი რომანისტები
კატეგორია:დაბადებული 1935
კატეგორია:არაბი რომანისტები
კატეგორია:მწერლები ანბანის მიხედვით
კატეგორია:XXI საუკუნის ეგვიპტელი მწერლები
სალვა ალ-ნუაიმი

**სალვა ალ-ნუაიმი** ( — სირიელი მწერალი, პოეტი და ჟურნალისტი. ცხოვრობს საფრანგეთში. წარმოშობით დამასკოდანაა და ცნობილია თავისი ღია შეხედულებებით ისლამურ სამყაროში ტაბუდადებულ თემებზე, განსაკუთრებით ქალის სექსუალობის შესახებ. მისი სადებიუტო რომანი „თაფლის სამხილი“ 2007 წელს გამოიცა, რომელიც ქალური სექსუალური ლიბერალიზაციისაკენაა მიმართული.

## ბიოგრაფია
ალ-ნუაიმი დაიბადა დამასკოში. სწავლობდა დამასკოს უნივერსიტეტში, შემდეგ კი პარიზი-სორბონის უნივერსიტეტში ისლამურ ფილოსოფიასა და თეატრს. ჟურნალისტად მუშაობისას მოწინავე არაბ და დასავლელ მწერლებთან მისი ინტერვიუები არაბულ ჟურნალებში იბეჭდებოდა, როგორიცაა *Al-Karmel*, *Masharef* და ''Kull al-'Arab*. 1997 წელს ალ-ნუაიმი პარიზში არაბული სამყაროს ინსტიტუტის მთავარ პრეს-მდივნად დაინიშნა. 2009 წელს ალ-ნუაიმიმ ერთ-ერთ ინტერვიუში განაცხადა, რომ მთხრობელის სექსუალური თავისუფლება „არაბული და მუსლიმური მემკვიდრეობის მოწოდების შედეგია“. 2012 წელს ავტორმა ახალი წიგნი, ნახევრად ავტობიოგრაფიული *Shibh al-Jazīrah al-ʿArabiyyah* (*არაბეთის ნახევარკუნძული'') გამოსცა, რომელშიც ქრისტიან დედასთან და მუსლიმან მამასთან ერთად ადრეული ცხოვრების შესახებ მოგვითხრობს. გამოცემული აქვს მოთხრობების კრებულიც.

## სქოლიო
კატეგორია:დაბადებული 1950
კატეგორია:სირიელი ქალი მწერლები
კატეგორია:სირიელი პოეტები
კატეგორია:სირიელი ჟურნალისტები
კატეგორია:ქალი ჟურნალისტები
კატეგორია:სირიელი ქალი პოეტები
კატეგორია:XXI საუკუნის სირიელი ქალი მწერლები
კატეგორია:XXI საუკუნის სირიელი მწერლები
კატეგორია:ცოცხალი ადამიანები
ტომ პეროტა

**ტომას პეროტა** (დ. 13 აგვისტო, 1961) — ამერიკელი რომანისტი და სცენარისტი. ცნობიილია რომანებით: არჩევნები (1998) და პატარა ბავშვები (2004), რომელთა მიხედვითაც კრიტიკოსების მიერ მოწონებული ოსკარზე ნომინირებული ფილმები გადაიღეს. ტოდ ფილდთან ერთად პეროტა 2006 წელს გამოსულ *პატარა ბავშვების* სცენარზე მუშაობდა, რისთვისაც ოსკარის 79-ე დაჯილდოებაზე საუკეთესო ადაპტირებული სცენარის კატეგორიაში იყო ნომინირებული. ცნობილია რომანით ნარჩენები, რომლის მიხედვით HBO-მ ამავე სახელწოდების ტელესერიალი გადაიღო.

## ბიოგრაფია
ტომ პეროტა ნიუ-ჯერსის შტატში, ნიუარკში დაიბადა და გარდვუდში გაიზარდა, სადაც მთელი ბავშვობა გაატარა. მამა იმიგრანტი იტალიელი საფოსტო მოხელე იყო, დედა კი - ალბანელი-იტალიელების შთამომავალი. ჰყავს უფროსი ძმა და უმცროსი და. მასზე დიდი გავლენა მოახდინა ო. ჰენრის, ჯ.რ.რ. ტოლკინისა და ჯონ ირვინგის შრომებმა და ადრეულ ასაკშივე მწერლობა გადაწყვიტა. 1983 წელს იელის უნივერსიტეტი დაამთავრა,

1991 წელს პეროტამ მწერალ მერი გრენფილდზე იქორწინა.  ცხოვრობს მასაჩუსეტსის შტატში, ქალაქ ბელმონტის გარეუბანში.

## რესურსები ინტერნეტში
*
*
*Audio: Tom Perrotta in conversation on the BBC World Service discussion show *The Forum*

## სქოლიო
კატეგორია:დაბადებული 1961
კატეგორია:დაბადებული 13 აგვისტო
კატეგორია:XX საუკუნის ამერიკელი რომანისტები
კატეგორია:XXI საუკუნის ამერიკელი რომანისტები
კატეგორია:ამერიკელი მამაკაცი რომანისტები
კატეგორია:მასაჩუსეტსელი რომანისტები
კატეგორია:იელის უნივერსიტეტის კურსდამთავრებულები
კატეგორია:XXI საუკუნის ამერიკელი მამაკაცი მწერლები
კატეგორია:მწერლები ანბანის მიხედვით
კატეგორია:ცოცხალი ადამიანები
აყირო

**აყირო**, **ყელიანი გოგრა** () — ერთწლოვანი მცენარე გოგრისებრთა ოჯახისა. ველური სახით არ გვხვდება; კულტურაში შეყვანილია ჩვენს წელთაღრიცხვამდე რამდენიმე ათასწლეულით ადრე ამერიკის ტროპიკებში, საიდანაც გავრცელდა ორივე ნახევარსფეროს ტროპიკულ და სუბტროპიკულ რეგიონებში. 

დამახასიათებელია დიდი, გრძელი ფოთლები და ულვაშები. აქვს სხვადასხვა შეფერილობისა და ფორმის ნაყოფი. მათი სიგრძე 3–5 სმ-იდან 2-მდეა. მწიფე ნაყოფის ნაყოფსაფარი მერქნისებრია, წყალგაუმტარია და გამოიყენება მუსიკალური ინსტრუმენტების დასამზადებლად. მისგან დამზადებული ჭურჭელი სითხის შესანახადაც გამოიყენებოდა და უპირველესად ღვინის ამოსაღებად. აყიროსგან დამზადებულ ჭურიდან ღვინის ამოსაღებ ტარიან ჭურჭელს ორშიმო ეწოდება. 

ნორჩი ნაყოფი, ფოთლები და ყლორტი გამოიყენება საკვებში. ისინი ღარიბია ცილებითა და ნახშირწყლით, თუმცა მდიდარია ვიტამინებით, აგრეთვე კალციუმით, რკინითა და სხვა. თესლი შეიცავს 50%-მდე საკვებ ზეთს. აფრიკის ქვეყნებში იყენებენ სუპების დასამზადებლად. ღერო შეიცავს მყარ ბოჭკოს და გამოიყენება კალათებისა და ქუდის დასამზადებლად.

საქართველოს სხვადასხვა კუთხეში აყიროს სხვადასხვა სახელწოდება აქვს: კახეთში „წყლის გოგრა“, თუშეთში „კოკოშა“, იმერეთში „კვატურა“, გურიაში „მწარე ხაპი“, სამეგრელოში „კოლო ჭურა“, „ჭურა“, „ტუტლა“ და ა.შ. 

## სქოლიო
კატეგორია:გოგრისებრნი
აიზეკ მერიონი

**აიზეკ მერიონი** (დ. 30 დეკემბერი, 1981) — ამერიკელი მწერალი. ცნობილია „ზომბების სასიყვარულო რომანით“ თბილი სხეულები და მისი სერიებით.

## ბიოგრაფია
აიზეკ მერიონი დაიბადა 1981 წლის 30 დეკემბერს, სიეტლის მახლობლად და ძირითადად ქალაქში ან მის გარეუბნებში ბინადრობდა. ცხოვრობდა ქალაქ პორტლენდშიც. წერა სკოლის ასაკში დაიწყო და რომანის „თბილი სხეულები“ გამოქვეყნებამდე სამი რომანი თავად დაბეჭდა. გარდა მწერლობისა, მერიონი მხატვარი და ფოტოგრაფიცაა. თავის ბიოგრაფიაში აღნიშნავს, რომ „კოლეჯს გამოცდილების მიღების მიზნით დაანება თავი“.

## კარიერა
რომანის „თბილი სხეულები“ გამოქვეყნებამდე მერიონმა სამი რომანი თავად დაბეჭდა. თბილი სხეულები 2010 წლის 14 ოქტომბერს დაიბეჭდა. რომანი ისეთმა მედიასაშუალებებმა შეაფასეს, როგორებიცაა: The Guardian, The Seattle Times და Paste, ასევე ავტორებმა: ოდრი ნიფენეგერმა და სტეფანი მეიერმა. რომანზე უფლებები Summit Entertainment-მა შეიძინა და ჯონათან ლევინის ხელმძღვანელობით იმავე სახელწოდების ფილმიც გადაიღო, რომელშიც ნიკოლას ჰოლტი, ტერეზა პალმერი და ჯონ მალკოვიჩი მონაწილეობენ. ფილმი კინოეკრანებზე 2013 წლის 1 თებერვალს გამოვიდა და საერთაშორისო ბაზარზე 100 მილიონ დოლარზე მეტი გამოიმუშავა.

### მუსიკა
გარდა რომანების წერისა, მუსიკასაც წერს. 2007 წელს გამოსცა სოლო ალბომი „მკვდარი ბაშვები“, რომელსაც ავტორი „თბილი სხეულები“-ს თანამგზავრ ნაწილად მიიჩნევს. გიტარისტ ჯარედ მაკშერისთან ერთად უკრავდა ელექტრონულ-ინდი-როკ დუეტში სახელწოდებით *The Tallest Building in the World*. წყვილმა ერთადერთი კონცეპტუალური ალბომი *Look Down* 2005 წელს გამოუშვა.

## რესურსები ინტერნეტში
*Official website
*The *Seattle Times* on Isaac Marion and *Warm Bodies*
**Seattle Post-Intelligencer* interview with Isaac Marion 
*"Boarded Window (Warm Bodies 0.6 prelude) by Isaac Marion 

## სქოლიო
კატეგორია:დაბადებული 1981
კატეგორია:დაბადებული 30 დეკემბერი
კატეგორია:XXI საუკუნის ამერიკელი რომანისტები
კატეგორია:ამერიკელი მამაკაცი რომანისტები
კატეგორია:XXI საუკუნის ამერიკელი მამაკაცი მწერლები
კატეგორია:XXI საუკუნის ამერიკელი არამხატვრული მწერლები
კატეგორია:ამერიკელი მამაკაცი არამხატვრული მწერლები
კატეგორია:ცოცხალი ადამიანები
ვეძათხევის პირველი ეკლესია

**ვეძათხევის პირველი ეკლესია** — არქიტექტურული ძეგლი თიანეთის მუნიციპალიტეტის სოფელ ვეძათხევის ჩრდილოეთით. განეკუთვნება გვიანდელ შუა საუკუნეებს. ეკლესია დარბაზულია, ნაგებია ნატეხი ქვით. ძლიერ დაზიანებულია: ჩამონგრეულია გადახურვა. შესასვლელი სამხრეთითაა. ნახევარწრიული აფსიდის ღერძზე სწორკუთხა სარკმელია გაჭრილი. ერთი მსგავსი სარკმელი დასავლეთ კედელშია. საკურთხევლის სარკმლის ორივე მხარეს თითო სწორკუთხა ნიშია. ეკლესიის აღმოსავლეთით დგას აგურითა და ნატეხი ქვით ნაგები პატარა ოთხკუთხა ნიში, რომელსაც სამხრეთით და დასავლეთით თითო თახჩა აქვს.

## ლიტერატურა
კატეგორია:თიანეთის მუნიციპალიტეტის ტაძრები
ვეძათხევის მეორე ეკლესია

**ვეძათხევის მეორე ეკლესია** — არქიტექტურული ძეგლი თიანეთის მუნიციპალიტეტის სოფელ ვეძათხევის დასავლეთით, 0,5 კილომეტრზე, მდინარე აძეძის მარცხენა ნაპირზე. განეკუთვნება გვიანდელ შუა საუკუნეებს. ეკლესია დარბაზულია, უაფსიდო. ნაგებია რიყის ქვით. თითქმის მთლიანადაა დანგრეული. შემორჩენილია მხოლოდ აღმოსავლეთ და სამხრეთ კედლების მცირე ნაწილი. აღმოსავლეთ კედელზე შეიმჩნევა სარკმლის კვალი.

## ლიტერატურა
კატეგორია:თიანეთის მუნიციპალიტეტის ტაძრები
ვეძათხევის ლომისის ნიში

**ვეძათხევის ლომისის ნიში** — არქიტექტურული ძეგლი თიანეთის მუნიციპალიტეტში სოფელ ვერხველის ჩრდილოეთით, 1 კილომეტრზე, სწორ ადგილზე. განეკუთვნება გვიანდელ შუა საუკუნეებს. ეკლესია დარბაზულია, ნაგებია სხვადასხვა ზომის რიყის ქვის ირეგურალური წყობით, საკმაოდ ტლანქად. გარეთა კედლების წყობაში ალაგ-ალაგ შირიმის თითო-ოროლა ქვაა ჩართული. ნაგებობა ძლიერ დაზიანებულია: ჩამონგრეულია საკურთხევლისა და დარბაზის გადახურვის ნაწილი, მონგრეულია სამხრეთ კედლის დასავლეთ ნახევარი, ჩამოშლილია სახურავის საფარი და ლავგარდანი, მთლიანადაა მორღვეული საპირე წყობა ჩრდილოეთის ფასადზე. შესასვლელი სამხრეთ კედლის დასავლეთ ნაწილში ყოფილა. ეკლესია უაფსიდოა. აღმოსავლეთით დასრულებულია სწორი კედლით, რომლის შუაში შირიმის ქვით ნაწყობი ვიწრო და მაღალი სწორკუთხა სარკმელია. საკურთხევლის სამხრეთ და ჩრდილოეთ კედლებში თითო სწორკუთხა ნიშია. საკურთხეველი ტლანქად ნაწყობი შეისრული კამარითაა გადახურული. მსგავსი ფორმისაა დარბაზის კამაროვანი გადახურვის შემორჩენილი ნაწილიც. გარედან კედლები დაგვირგვინებული ყოფილა შირიმის ქვისგან ნაწყობი თაროსებრი ლავგარდნით, რომლის ერთი ქვა ჩრდილოეთის ფასადს შემორჩა. შენობას ირგვლივ რიყის ქვით ნაგები წრიული მოხაზულობის გალავანი ევლებოდა, რომლისგანაც კვალიღააა შემორჩენილი.

## ლიტერატურა
კატეგორია:თიანეთის მუნიციპალიტეტის არქიტექტურული ძეგლები
კატეგორია:თიანეთის მუნიციპალიტეტის ტაძრები
ვეძათხევის ნასოფლარი

**ვეძათხევის ნასოფლარი** — არქეოლოგიური ძეგლი მდებარეობს თიანეთის მუნიციპალიტეტის სოფელ ვეძათხევის ჩრდილოეთით. განეკუთვნება შუა საუკუნეებს. დადასტურებულია ტერასულად განლაგებული ნასახლარი ბუდეები. შენობები ნაგები ყოფილა ნატეხი ქვით.

## ლიტერატურა
კატეგორია:თიანეთის მუნიციპალიტეტის არქეოლოგიური ძეგლები
ვეძათხევის მარიამწმინდის ეკლესია

**ვეძათხევის მარიამწმინდის ეკლესია** — არქიტექტურული ძეგლი თიანეთის მუნიციპალიტეტის სოფელ ვეძათხევის ჩრდილო-აღმოსავლეთით, 1,5 კილომეტრზე, პატარა გორაკზე. განეკუთვნება VIII-IX საუკუნეებს. ეკლესია დარბაზულია, ნაგებია დიდი ზომის ტლანქად დამუშავებული შირიმის ქვითა და ნატეხი ქვით. ძლიერ დაზიანებულია. გადახურვა ჩამონგრეულია, მონგრეულია კედლების ზედა ნაწილები. შემორჩენილი კედლების სიმაღლე 2 მეტრს არ აღემატება. შესასვლელი სამხრეთ კედლის დასავლეთ ნაწილშია. კარი შიგნით თაღოვანია, გარედან გადახურულია მოზრდილი ქვით. ნალისებრი აფსიდის ღერძე გაჭრილ სარკმელს წირთხლები და გადახურვა ჩამოშლილი აქვს. სარკმლის სამხრეთით პატარა სწორკუთხა ნიშია. ეკლესიას სამხრეთიდან, დიდი ზომის გათლილი შირიმის ქვითა და ნატეხი ქვით ნაგები, გვიანდელი მინაშენი ეკვროდა. შემორჩენილია სამხრეთ კედლის დასავლეთ ნაწილი და დასავლეთ კედლის წყობის რამდენიმე რიგი. ორივე მხრიდან თაღოვანი შესასვლელი მინაშენის სამხრეთ კედლის შემორჩენილ ნაწილშია. ჩრდილოეთ და სამხრეთ კედლებზე თითო ერთსაფეხურიანი პილასტრია, რომლებზედაც კამარის საბჯენი თაღი იყო დაყრდნობილი.

## ლიტერატურა
კატეგორია:თიანეთის მუნიციპალიტეტის ტაძრები
კატეგორია:VIII საუკუნის ეკლესიები
ზარიძეების სამარხი

**ზარიძეების სამარხი** — არქეოლოგიური ძეგლი თიანეთის მუნიციპალიტეტის სოფელ ზარიძეების მახლობლად, მდინარე ქუსნოს სათავესთან, ადგილ ცეროდანში. განეკუთვნება VI-VII საუკუნეებს. 1982 წელს წყლის მიერ დაზიანებულ ქვის სამარხში აღმოჩნდა სარდიონის სასანური გემა წვეროსანი მამაკაცის ბიუსტის გამოსახულებით, მძივები და კავადის ვერცხლის ორი დრაქმა. 

## ლიტერატურა
კატეგორია:თიანეთის მუნიციპალიტეტის არქეოლოგიური ძეგლები
სეროდანის კოშკი

**სეროდანის კოშკი** — არქიტექტურული ძეგლი თიანეთის მუნიციპალიტეტის სოფელ ზარიძეების ჩრდილო-დასავლეთით, ტყეში. განეკუთვნება გვიანდელ შუა საუკუნეეებს. კოშკი სწორკუთხაა, ნაგებია დიდი ზომის ნატეხი ქვით. ძლიერ დაზიანებულია. შემორჩენილია მხოლოდ ჩრდილო-აღმოსავლეთ და ჩრდილო-დასავლეთ კედლები, რომელთა სიმაღლე 2 მეტრს არ აღემატება. კოშკის გარშემო შემორჩენილია გალავანის ნაშთები. გალავნის გარეთ სხვა ნაგებობათა ნანგრევებიცაა.

## ლიტერატურა
კატეგორია:თიანეთის მუნიციპალიტეტის კოშკები
აონის ხატი

**აონის ხატი** — საკულტო ძეგლი თიანეთის მუნიციპალიტეტის სოფელ ზემო არტანში, მდინარე აონისხევის მარცხენა ნაპირზე. ხატი ოთხწახნაგა პრიზმის მოყვანილობის მასიური ნაგებობაა, ნაშენიაა ფიქლის მშრალი წყობით, გადახურულია ფურცლოვანი სპილენძის გუმბათით. გუმბათს გარშემო რვა წრიული ნახვრეტი აქვს, დასრულებულია პატარა სფეროთი, რომელზეც ჯვარია აღმართული. ხატზე დასავლეთიდან მიშენებულია პატარა ნაგებობა. აქვე დგას ფიქლით ნაგები შენობა — ხატის ბეღელი. შესასვლელი მას სამხრეთიდან აქვს, გადახურულია ფიქლის ორფერდა სახურავით.

## ლიტერატურა
კატეგორია:თიანეთის მუნიციპალიტეტის არქეოლოგიური ძეგლები
ზემო არტანის მესამე ეკლესია

**ზემო არტანის მესამე ეკლესია** — არქიტექტურული ძეგლი თიანეთის მუნიციპალიტეტში, ნასოფლარ სოფლიონის აღმოსავლეთით, მდინარეების ივრისა და სოფლინურის შესართავთან. თითქმის მთლიანადაა დანგრეული, შემორჩენილია ნატეხი ქვით ნაწყობი აღმოსავლეთ კედლის ნაწილი. ეკლესია დარბაზული ყოფილა და ირგვლივ დაბალი, მშრალად ნაწყობი გალავანი ჰქონია შემოვლებული. გალავნის გარეთ, ჩრდილო-აღმოსავლეთით, პატარა ბორცვზე, ქვაყუთის ტიპის რამდენიმე სამარხია. ასეთივე სამარხებია იქვე ახლოს მდინარე სოფლინურის მარჯვენა ნაპირზე.

## ლიტერატურა
კატეგორია:თიანეთის მუნიციპალიტეტის ტაძრები
ზემო არტანის ეკლესიის კომპლექსი

**ზემო არტანის ეკლესიის კომპლექსი** — არქიტექტურული ძეგლი თიანეთის მუნიციპალიტეტის სოფელ ზემო არტანის ჩრდილო-დასავლეთით, 1,5 კილომეტრზე, ტყეში. განეკუთვნება გვიანდელ შუა საუკუნეებს. კომპლექსში შედის ეკლესია, კოშკი და გალავანი. ეკლესია დარბაზულია, დგას გალავნით შემოზღუდული ეზოს შუა ნაწილში. ნაგებია დიდი ზომის ნატეხი ქვით. წყობაში გათლილი შირიმის კვადრატებია ჩართული. ეკლესიის ჩრდილოეთ და სამხრეთ კედლები თითქმის მთლიანად დანგრეულია, ჩამოშლილია კამარაც, დაზიანებულია დასავლეთ და აღმოსავლეთ კედლები. შესასვლელი სამხრეთიდან ყოფილა. სწორკუთხა საკურთხევლის აღმოსავლეთ კედლის შუაში სწორკუთხა სარკმელია გაჭრილი. ერთი სწორკუთხა სარკმელი დასავლეთ კედელშია. საკურთხევლის სამხრეთ და ჩრდილოეთ კედლებში თითო სწორკუთხა ნიშია. საკურთხევლის გვერდის კედლები დარბაზის კედლებისგან პატარა მხრებითაა გამოყოფილი. ეკლესიას სამხრეთით სწორკუთხა მინაშენი ეკვროდა. იგი მთლიანად დანგრეულია. კოშკი გალავნის დასავლეთ ნაწილშია ჩაშენებული, ნაგებია დიდი ზომის ნატეხი ქვით. ძლიერ დაზიანებულია. აღმოსავლეთ კედელში, რომელიც 3,5 მეტრზეა შემორჩენილი, გაჭრილია სწორკუთხა შესასვლელი. გალავანი ოთხკუთხაა ნაგებია დიდი ზომის ნატეხი ქვით. შემორჩენილია 1,4-1,7 მეტრ სიმაღლეზე. შესასვლელი სამხრეთიდან და ჩრდილო-დასავლეთიდანაა.

## ლიტერატურა
კატეგორია:თიანეთის მუნიციპალიტეტის ტაძრები
ზემო არტანის კოპალას ხატი

**ზემო არტანის კოპალას ხატი** — საკულტო ძეგლი თიანეთის მუნიციპალიტეტში, ნასოფლარ ხაშარის ახლოს, მდინარეების ხაშრულისა და აონისხევის შესართავთან, მდინარე აონისხევის მარცხენა ნაპირზე. განეკუთვნება გვიანდელ შუა საუკუნეებს. ნაგებია ფიქლით. ხატს მასიური ოთხკუთხა პრიზმის ფორმა აქვს. სამხრეთ-აღმოსავლეთ კედელში პატარა სწორკუთხა სასანთლე ნიშია. სახურავი წაკვეთილი პირამიდის ფორმისაა.

## ლიტერატურა
კატეგორია:თიანეთის მუნიციპალიტეტის არქეოლოგიური ძეგლები
ოთარ ოჩიგავა

**ოთარ ოჩიგავა** (დ. ) — ქართველი სპორტსმენი (სამბო). ევროპის ჩემპიონატის ვერცხლის პრიზიორი (2017, 70 კგ). ჩემპიონატი ჩატარდა პრაღაში, ჩეხეთში. 

## ძირითადი შედეგები 
## რესურსები ინტერნეტში 
* ოთარ ოჩიგავა  — ქართული სპორტი.

კატეგორია:ფოთში დაბადებულები
კატეგორია:ქართველი სამბისტები
თამარ სამელია

**თამარ სამელია** (დაბადების თარიღი უცნობია, ზუგდიდი) — ქართველი სპორტსმენი (კრივი). მოსწავლეთა შორის ევროპის ჩემპიონატის ბრინჯაოს მედლის მფლობელი. ჩემპიონატი ჩატარდა 2019 წელს, თბილისში, საქართველოში.

## ძირითადი შედეგები 
## რესურსები ინტერნეტში 
* თამარ სამელია — ქართული სპორტი.

კატეგორია:ზუგდიდში დაბადებულები
კატეგორია:ქართველი კარატისტები
კატეგორია:პიროვნებები გაურკვეველი დაბადების თარიღით
გურამ ფაშურიშვილი

**გურამ ფაშურიშვილი** (დაბადების თარიღი უცნობია) — ქართველი სპორტსმენი (მკლავჭიდი). ევროპის ჩემპიონატის ვერცხლის მედლის მფლობელი. ჩემპიონატი ჩატარდა 2018 წელს, სოფიაში, ბულგარეთში.

## ძირითადი შედეგები 
## რესურსები ინტერნეტში 
* გურამ ფაშურიშვილი  — ქართული სპორტი.

კატეგორია:ქართველი მკლავჭიდელები
კატეგორია:პიროვნებები გაურკვეველი დაბადების თარიღით
გიორგი ნებუნიშვილი

**გიორგი ნებუნიშვილი** (დ. თარიღი უცნობია, გარდაბანი) — ქართველი სპორტსმენი (თავისუფალი ჭიდაობა). ჭაბუკებს შორის ევროპის  ჩემპიონატის ბრინჯაოს პრიზიორი (2018, სკოპიე, ჩრდილოეთი მაკედონია).  ახალგაზრდებს შორის საერთაშორისო ტურნირის ოქროს მედლის მფლობელი (2019, ანტალია,  თურქეთი).

## ძირითადი შედეგები 
## რესურსები ინტერნეტში 
* გიორგი ნებუნიშვილი  — ქართული სპორტი.

კატეგორია:ქართველი მოჭიდავეები თავისუფალ სტილში
კატეგორია:პიროვნებები გაურკვეველი დაბადების თარიღით
ზემო არტანის პირველი ეკლესია

**ზემო არტანის პირველი ეკლესია** — არქიტექტურული ძეგლი თიანეთის მუნიციპალიტეტის სოფელ ზემო არტანის ჩრდილოეთით, მდინარეების ივრისა და საყდრისხევის შესართავთან, ნასოფლარ ყვარის ტერიტორიაზე. განეკუთვნება XIX საუკუნეს. ეკლესია გეგმით ეგრეთ წოდებული „თავისუფალი ჯვრის“ ტიპის ნაგებობაა, ნაშენია ნატეხი ქვის ირეგურალური წყობით. კარ-სარკმლების წირთხლები და თაღები, საბჯენი თაღები და ლავგარდანი სუფთად დამუშავებული შირიმის ქვითაა ნაწყობი. ძლიერ დაზიანებულია: ჩამონგრეულია გუმბათისა და სამხრეთის მკლავის კამარის უმეტესი ნაწილი, ჩამოშლილია ლავგარდანი და აქა-იქ საპირე წყობა. ერთადერთი, საკმაოდ ფართო და მაღალი თაღოვანი შესასვლელი გაჭრილია დასავლეთის მკლავის ღერძზე. ეკლესიის შიდა სივრცეს ქმნის თანაბარი სიღრმის ოთხი მკლავი და მათ გადაკვეთაზე აღმართული გუმბათი. აღმოსავლეთის მკლავს აღმოსავლეთიდან შეერთვის ნახევარწრიული აფსიდი, რომელიც მკლავის სივრციდან გამოიყოფა ორი განიერი პილასტრითა და მათზე დაყრდნობილი ნახევარწრიული თაღით. აფსიდის ღერძზე ერთი ფართო და მაღალი თაღოვანი სარკმელია, თითო მსგავსი სარკმელი სამხრეთისა და ჩრდილოეთის მკლავებშია.

ამ სარკმლების ქვემოთ გაჭრილია საკმაოდ განიერი, პარალელურწირთხლებიანი თითო სარკმელი. აღმოსავლეთ სარკმლის ორივე მხარეს, აფსიდის კიდეებში, თითო თაღოვანი ნიშია. ჯვრის ოთხივე მკლავი ცილინდრული კამარითაა გადახურული. გუმბათქვეშა კვადრატიდან გუმბათის ყელის წრიულ მოხაზულობაზე გადასასვლელად გამოყენებულია აფრები. აფრებს ზემოთ, ყელის საფუძველს, ირგვლივ თაროსებრი სარტყელი გასდევს. დაბალი პროპორციების გუმბათის ყელში ექვსი თაღოვანი სარკმელია. ჩრდილოეთ ღერძული და ჩრდილო-აღმოსავლეთ წახნაგი ყრუა. ეკლესიის სივრცის შინაგანი სტრუქტურა გარეთა მასებშიცაა გამოვლენილი. აფსიდი გარედან შვიდწახნაგოვანია და დამოუკიდებელი სახურავი ჰქონია. სამხრეთისა და ჩრდილოეთის ფასადებზე, კიდეებთან, დაახლოებით 2 მეტრ სიმაღლის თითო სადა პილასტრია, რომელთაც შირიმის თაროსებრი კაპიტელები აგვირგვინებს. თითო მსგავსი, მაგრამ გაცილებით მძლავრი პილასტრი აუყვება დასავლეთის შესასვლელის გვერდებსაც. ამჟამად მათი ზედა ნაწილები მონგრეულია. ეკლესიის ფასადები დასრულებულია შირიმის თაროსებრი ლავგარდნით, რომლიდანაც მხოლოდ რამდენიმე ქვაღაა შემორჩენილი.

## ლიტერატურა
კატეგორია:თიანეთის მუნიციპალიტეტის ტაძრები
კატეგორია:XIX საუკუნის ეკლესიები
ბიძინა ონოფრიშვილი

**ბიძინა ონოფრიშვილი**  (დაბადების თარიღი უცნობია, თბილისი)  — ქართველი სპორტსმენი (უშუ). ევროპის ჩემპიონატის ბრინჯაოს მედლის მფლობელი (2017, თბილისი, საქართველო).  საერთაშორისო ტურნირის ოქროს მედლის პრიზიორი ( 2018, ერევანი, სომხეთი). 

## ძირითადი შედეგები 
## რესურსები ინტერნეტში 
* ბიძინა ონოფრიშვილი   — ქართული სპორტი.

კატეგორია:თბილისში დაბადებულები
კატეგორია:ქართველი უშუისტები
კატეგორია:პიროვნებები გაურკვეველი დაბადების თარიღით
ზაზა ოქროცვარიძე

**ზაზა ოქროცვარიძე**  (დ. 13 სექტემბერი, 1995, ახმეტა) — ქართველი სპორტსმენი (მკლავჭიდი). ახალგაზრდებს შორის მსოფლიო ჩემპიონატის ოქროს მედლის მფლობელი (2015, კუალა-ლუმპური, მალაიზია). ევროპის ჩემპიონატის ვერცხლის მედლის პრიზიორი (2019, ლატრაკი, საბერძნეთი).

## ძირითადი შედეგები 
## რესურსები ინტერნეტში 
* ზაზა ოქროცვარიძე    — ქართული სპორტი 

კატეგორია:პიროვნებები გაურკვეველი დაბადების თარიღით 
კატეგორია:ქართველი მკლავჭიდელები
კატეგორია:დაბადებული 13 სექტემბერი
კატეგორია:დაბადებული 1995
ივანე პაპოშვილი

**ივანე პაპოშვილი** (დაბადების თარიღი უცნობია) — ქართველი სპორტსმენი (ტანვარჯიში). ევროპის ჩემპიონატის ბრინჯაოს მედლის მფლობელი. ეს ჩემპიონატი ჩატარდა 1994 წელს ზელენა გურაში (პოლონეთი). 

## ძირითადი შედეგები 
## რესურსები ინტერნეტში 
* ივანე პაპოშვილი  — ქართული სპორტი.

კატეგორია:ქართველი ტანმოვარჯიშეები
კატეგორია:პიროვნებები გაურკვეველი დაბადების თარიღით
ნიკოლოზ პეტრიაშვილი

**ნიკოლოზ პეტრიაშვილი** (დაბადების თარიღი უცნობია) — ქართველი სპორტსმენი (ჭადრაკი). ჭაბუკებს შორის საერთაშორისო ტურნირის ოქროს მედლის მფლობელი (2018, კრაკოვი, პოლონეთი). ევროპის სასკოლო ჩემპიონატის ვერცხლის მედლის პრიზიორი (2018, კრაკოვი, პოლონეთი). 

## ძირითადი შედეგები 
## რესურსები ინტერნეტში 
* ნიკოლოზ პეტრიაშვილი   — ქართული სპორტი. 

კატეგორია:ქართველი მოჭადრაკეები
კატეგორია:პიროვნებები გაურკვეველი დაბადების თარიღით
კონსტანტინე გვარამაძე

**კონსტანტინე ივანეს ძე გვარამაძე** (დ. 20 სექტემბერი, 1867, ახალციხე — გ. 13 სექტემბერი, 1943) — ქართველი ეთნოლოგი, ფოლკლორისტი.

## ბიოგრაფია
დაწყებითი განათლება მიიღო ახალციხის სასულიერო სკოლაში მიიღო. შემდეგ დაასრულა ორწლიანი პედაგოგიური კურსები. 21 წლის ასაკში მასწავლებლად დაიწყო მუშაობა. სწავლობდა ეთნოგრაფიულ-არქეოლოგიურ და ფოლკლორულ მასალებს. კონსტანტინე გვარამაძის კორესპონდენციები და მის მიერ შეგროვებული ფოლკლორული მასალები ხშირად იბეჭდებოდა საყმაწვილო ჟურნალებში „ჯეჯილსა“ და „ნაკადულში“, აგრეთვე თანამშრომლობდა ჟურნალ „კვალში“. სხვადასხვა დროს პედაგოგიურ მოღვაწეობას ეწეოდა ართვინში, მაკვანეთში, ხიზაბავრაში. მის სახელს უკავშირდება ახალციხეში თეატრალური დასის ჩამოყალიბება, უფასო საავადმყოფოს, ქართული წიგნების მაღაზიისა და არქივის დაარსება. მისი ინიციატივით ბიბლითეკები გაიხსნა მაკვანეთსა და ხიზაბავრაში.

1909 წელს  კონსტანტინე გვარამაძე იყო ახალციხის მაზრაში „ქართველთა შორის წერა–კითხვის გამავრცელებელი საზოგადოების“ განყოფილების შექმნის ინიციატორი და ყოველწლიურად იხდიდა სამ-სამ მანეთს. 1914 წლიდან აქტიურად იყო ჩაბმული „ქართველთა შორის წერა–კითხვის გამავრცელებელი საზოგადოების“ ახალციხის განყოფილების მუშაობაში. მან უდიდესი წვლილი შეიტანა ახალციხეში მუზეუმის დაარსებაში. მუზეუმის დაარსებას საფუძვლად დაედო კონსტანტინესა და მისი მამის, ივანე გვარამაძის მიერ შეკრებილი მასალები.

გარდაიცვალა 1943 წლის სექტემბერში გარდაიცვალა. დაკრძალულია რაბათის ციხეში თავისი მამის გვერდით.

## ნაშრომები
*ყოვლად სამღვდელო რომის კათოლიკეთა, ტირასპოლის ეპარხიის ეპისკოპოსი ედუარდ ბარონ-დე როპპი და მისი მოგზაურობა საქართველოში - თბილისი, ქართველთა წიგნის გამავრცელებელი ამხ. სტ., 1903.
*მგზავრი ამხანაგი - ქუთაისი, ნ. ი. გამრეკელოვის სტ., 1902.
*სარკე გურულთა ცხოვრებისა ანუ გურულთა დახასიათება-ჩვეულებანი მოკლე ნაწყვეტებით - თბილისი, ე.ი. ხელაძის სტ., 1902
*გამიჯნურებული ქალ-ვაჟიანის ლექსი - ახალ-სენაკი, კ. თავართქილაძის სტამბა, 1893

## იხილეთ აგრეთვე
*ივანე გვარამაძე

## ლიტერატურა
**იმედაშვილი ი.* ქართველ მოღვაწეთა ლექსიკონი, 1801-1952: ტ. I გვ.577 — თბილისი, 2018

## რესურსები ინტერნეტში
* 
* 
* კონსტანტინე გვარამაძე 

კატეგორია:დაბადებული 1867
კატეგორია:დაბადებული 20 სექტემბერი
კატეგორია:გარდაცვლილი 13 სექტემბერი
კატეგორია:გარდაცვლილი 1943
კატეგორია:ქართველი ფოლკლორისტები
კატეგორია:ქართველი პედაგოგები
კატეგორია:ახალციხის მუნიციპალიტეტში დაბადებულები
კატეგორია:ქართველთა შორის წერა-კითხვის გამავრცელებელი საზოგადოების წევრები
კატეგორია:ქართველი ეთნოლოგები
კატეგორია:საქართველოს საისტორიო და საეთნოგრაფიო საზოგადოების წევრები
ზემო არტანის მეორე ეკლესია

**ზემო არტანის მეორე ეკლესია** — არქიტექტურული ძეგლი თიანეთის მუნიციპალიტეტის სოფელ ზემო არტანში, მდინარეების ივრისა და საყრდისხევის შესართავთან, ნასოფლარ ყვარის ტერიტორიაზე, განეკუთვნება XIII-XIV საუკუნეებს ეკლესია დარბაზულია. ნაგებია სხვადასხვა ზომის ნატეხი ქვის ირეგულარული წყობით. გამოყენებულია შირიმიც. ძლიერ დაზიანებულია: ჩამონგრეულია დარბაზის კამაროვანი გადახურვა და კონქის უმეტესი ნაწილი, მონგრეულია განივი ფასადების ზედა ნაწილები, სამხრეთ-აღმოსავლეთ კუთხე. დაზიანებულია საპირე წყობა. შესასვლელი დასავლეთიდანაა. კარის სწორკუთხა ღიობი გარედან და შიგნით კედლის თაღოვან შეღრმავებებშია მოქცეული. ეკლესიის თითქმის კვადრატული დარბაზი აღმოსავლეთით დასრულებულია ნახევარწრიულია ფართო და მათალი თაღოვანი სარკმელი. სარკმლის ორივე მხარეს, არათანაბარ სიმაღლეზე, სამ-სამი სხვადასხვა ზომის სწორკუთხა ნიშია. სამი სწორკუთხა ნიშია დასავლეთ კედელშიც. მათგან თითო-თითო საკმაოდ ღრმა ნიში კედლის კიდეებშია, ხოლო ერთი შესასვლელის ზემოთ. გრძივი კედლები ორ-ორი ვიწრო და მაღალი ორსაფეზურიანი ყრუ თაღითაა დანაწევრებული. თაღები ეყრდნობა ორსაფეხურიან პილასტრებს, რომელთა აღმოსავლეთ წყვილი აფსიდის კიდეებს გრძივი კედლებისგან გამოყოფს. ფასადები სადაა. აღმოსავლეთის ფასადზე, სარკმლის გვერდებს, თითო სადა ლილვი აუყვება, ხოლო ზღვარზე პატარა რელიეფური ჯვარია გამოსახული. კედლები დასრულებული ყოფილა შირიმის ლავგარდნით, რომლის პროფილია შეწყვილებული ორი ვიწრო ლილვი და ოდნავ დახრილი სადა სიბრტყე.

## ლიტერატურა
კატეგორია:თიანეთის მუნიციპალიტეტის ტაძრები
კატეგორია:XIII საუკუნის ეკლესიები
გიორგი წაწალაშვილი

**გიორგი წაწალაშვილი**  (დაბადების თარიღი უცნობია) — ქართველი სპორტსმენი (კრივი). მოსწავლეთა შორის ევროპის ჩემპიონატის ბრინჯაოს მედლის მფლობელი. ჩემპიონატი ჩატარდა 2015 წელს, ანაპაში, რუსეთში.

## ძირითადი შედეგები 
## რესურსები ინტერნეტში 
* გიორგი წაწალაშვილი  — ქართული სპორტი.

კატეგორია:ქართველი მოკრივეები
კატეგორია:პიროვნებები გაურკვეველი დაბადების თარიღით
OnePlus 7

**OnePlus 7** და **OnePlus 7 Pro** — Android-სმარტფონები, წარმოებული ჩინური კომპანიის OnePlus მიერ. მოდელები დაანონსდა 2019 წლის 14 მაისს.

OnePlus 7 Pro წარმოადგენს OnePlus-ის პირველ სამმაგი უკანა კამერით და სითხით გაგრილების სისტემით.

OnePlus 7 Pro მიიღო EISA-ს ჯილდო 2019-2020 წლების თანამედროვე ინოვაციებისთვის. 2019 წლის ნოემბერში AnTuTu-მა OnePlus 7 Pro შეიყვანა ყველაზე მძლავრი Android-სმარტფონების რეიტინგში. OnePlus ცნობით, გაყიდვების დაწყების შემდეგ 1 წუთში გაიყიდა OnePlus 7 Pro მოწყობილობის 1 მილიონზე მეტი ცალი.

## მაჩვენებლები 
### კამერა 
ორივე მოდელში სელფკამერა 16 MP-იანია. ამასთან, OnePlus 7 Pro-ის ფრონტალური კამერა ჩამალულია კორპუსში და გამოდის სურათების გადაღებისას. ამწე მექანიზმი გათვლილია 300 000 ამუშავებაზე. ამიტომ, თუ მფლობელი ძალზე ხშირად იყენებს სელფის კამერას, სმარტფონში ჩნდება სპეციალური გაფრთხილება. OnePlus 7 ძირითადი კამერა ორმაგია: 48 MP + 5 MP. OnePlus 7 Pro-ს ძირითადი კამერა სამმაგია: 48 MP + 16 MP (ფართეკუთხიანი) + 8 MP. რესურსმა DxOMark შეაფასა OnePlus 7 Pro-ს კამერა 111 ქულით: 118 ქულა ფოტოსთვის და 98 ქულა ვიდეოსთვის. სმარტფონმა რეიტინგში მესამე ადგილი დაიკავა Huawei P30 Pro და Samsung Galaxy S10 5G შემდეგ.

### ვარიანტები 
OnePlus 7 და OnePlus 7 Pro გამოდის რამდენიმე ვერსიაში გაყიდვის რეგიონის მიხედვით.

## რესურსები ინტერნეტში 
* OnePlus 7 Pro
* OnePlus 7

## სქოლიო 
კატეგორია:მობილური ტელეფონები
კატეგორია:სმარტფონები
მანტუის კონსორტთა სია

**მანტუის კონსორტთა სიაში** წარმოდგენილია იმ ქალთა სია, რომლებიც დაქორწინებულნი იყვნენ მანტუის მონარქებზე. სხვადასხვა პერიოდში ისინი ფლობდნენ მანტუის სენიორას, მარკიზას, საბოლოოდ კი ჰერცოგის წოდებას. 1531 წლიდან მანტუის ჰერცოგინიები მონფერატის კონსორტებიც გახდნენ, რის გამოც ამ ორ საჰერცოგოს ამის შემდეგ ერთი და იგივე კონსორტი ჰყავდათ ხოლმე. წოდება საბოლოოდ 1710 წელს, გონძაგას დინასტიის შეწყდომის გამო გაუმდა და საჰერცოგოც ჰაბსბურგთა მონარქიაში შევიდა.

## მანტუის სენიორები 
## მანტუის მარკიზები 
## მანტუის ჰერცოგინიები 
## იხილეთ აგრეთვე 
* მანტუის მონარქთა სია

## რესურსები ინტერნეტში 
* http://fmg.ac/Projects/MedLands/NORTHERN%20ITALY%20after%201400.htm#_Toc248628241

კატეგორია:იტალიის ისტორია
კატეგორია:მანტუის ჰერცოგინიები
შარლ ნიკოლი

**შარლ-ჟიულ-ანრი ნიკოლი** (; დ. 21 სექტემბერი, 1866, რუანი, — გ. 28 თებერვალი, 1936, ტუნისი) — ფრანგი ბაქტერიოლოგი. 1909 წელს აღმოაჩინა, რომ ტიფის გადამტანი ადამიანის ტილი იყო, რისთვისაც 1928 წელს მიანიჭეს ნობელის პრემია ფიზიოლოგიასა და მედიცინაში.

## ბიოგრაფია
დაამთავრა პარიზის უნივერსიტეტის სამედიცინო ფაკულტეტი (1893), შემდეგ მშობლიურ რუანში მუშაობდა და ბაქტერიოლოგიურ ლაბორატორიას ხელმძღვანელობდა. 1902 წელს დაინიშნა ტუნისის პასტერის ინსტიტუტის დირექტორად და ამ თანამდებობაზე 31 წელი დაჰყო. მისი ხელმძღვანელობით ინსტიტუტი იქცა წამყვან სამეცნიერო ცენტრად, სადაც აქტიურად მუშავდებოდა ინფექციური დაავადებების შრატებითა და ვაქცინებით მკურნალობის მეთოდები. ტუნისში მოღვაწეობის დროს ნიკოლმა შენიშნა, რომ ტიფის გავრცელება საავადმყოფოების გარეთ ძალიან სწრაფად ხდებოდა, კლინიკის პირობებში კი მნიშვნელოვნად მცირდებოდა, რაც მან პაციენტების სათანადო ჰიგიენასა და საავადმყოფოში ყოველდღიური ტანისამოსის ჩამორთმევას დაუკავშირა. შემდგომი ძიებისა და მაიმუნებში ექსპერიმენტების გზით ნიკოლმა საბოლოოდ, 1909 წელს დაადგინა, რომ დაავადების გადამტანი (ვექტორი) ადამიანის ტილი (*Pediculus humanus humanus*) იყო. შემდგომ პერიოდში მან ერთმანეთისგან გამიჯნა კლასიკური ტილით გადაცემადი ტიფი და ვირთაგვის ტიფი, რომელიც ადამიანს მღრღნელების ტკიპით გადაეცემა. უშედეგოდ ცდილობდა ტიფის საწინააღმდეგო ვაქცინის შექმნას. ნიკოლის სხვა მნიშვნელოვანი შრომები ეხება საქონლის ჭირს, ბრუცელოზს, წითელას, დიფტერიასა და ტუბერკულოზს. ასევე გამოქვეყნებული აქვს ფილოსოფიური შინაარსის და მხატვრული თხზულებები.

## რესურსები ინტერნეტში
* Charles Nicolle – Biographical. NobelPrize.org. Nobel Media AB 2020. ციტირების თარიღი: 4 ივლისი, 2020.

## სქოლიო
კატეგორია:ნობელის პრემიის ლაურეატები ანბანის მიხედვით
კატეგორია:ფრანგი მედიკოსები
კატეგორია:ფრანგი ნობელის პრემიის ლაურეატები
მელოტა (გვარი)

**მელოტა** () — წყალმცურავ ფრინველთა გვარი ლაინასებრთა ოჯახისა. მათი სხეულის სიგრძეა 33–59 სმ, მასა 0,4–2,5 კგ. აქვთ მასიური სხეული, ძლიერი ფეხები, გრძელი თითები კუწუბოიანი ლაპოტებით. კარგად ცურავენ და დადიან, შეუძლიათ ყვინთვა, აფრენისათვის დიდი გარბენი სჭირდებათ, ფრენენ მძიმედ, არამანევრულად. შეფერილობის საერთო ტონი შავ-რუხია. სახეობები ადვილად განირჩევა ნისკარტის ფერითა და ფორმით, აგრეთვე შეუბუმბლავი კანით შუბლზე (აქედან სახელწოდება); შეიმჩნევა შიდასახეობრივი მორფიზმი შიშველი კანის ფერის მიხედვით. ბარტყები დაფარული არიან მუქი ღინღლით, აქვთ კაშკაშა ჭრელი თავი და ბუმბული. ცნობილია 10 თანამედროვე სახეობა. წარმოშობისა და მრავალფეროვნების ცენტრია სამხრეთი ამერიკა; აღმოსავლეთ ნახევარსფეროში გვხვდება ორი სახეობა; საქართველოში — მხოლოდ [[მელოტა|[ჩვეულებრივი] მელოტა]] (*F. atra*). უპირატესობას ანიჭებენ მდგარ მტკნარ წყალსატევებს, მიგრაციებისა და გამოზამთრების დროს შეინიშნებიქან ზღვის სანაპირო აკვატორიაში. ძირითად საკვებს წარმოადგენს წყლის მცენარეულობა, ბარტყები აგრეთვე იკვებებიან უხერხემლოებით. მონოგამური ფრინველებია. ბუდეს თავთხელ ადგილებში აკეთებენ მცენარეული მასალისაგან. გიგანტური მელოტა (*F. gigantea*) ლერწმისაგან აკეთებს 3 მ-მდე სიგრძისა და 50 სმ-მდე სიმაღლის ტივებს. რქოსანი მელოტა (*F. cornuta*) კენჭებისაგან წყალში აგებს 1,5 ტონამდე მასის კონუსისებრ ამაღლებას; იგი სიმაღლეში 1 მ-მდეა, დიამეტრი ფსკერზე — 2–4 მ, ზედაპირთან — 1 მ; შემდეგ ამ ამაღლებაზე ათავსებს მცენარეული ნარჩენებისაგან შემდგარ 20–30 სმ სიმაღლის ბუდეს. დებენ 4–15 კვერცხს. დედალ-მამალი კრუხობს 3–4 კვირის განმავლობაში, ბარტყებს კვებავენ 2 კვირამდე. წელიწადში 2–3-ჯერ მრავლდებიან. ჩვეულებრივი მელოტა ნადირობის ტრადიციული ობიექტია. ჰავაიური მელოტა (*F. alai*) როგორც მოწყვლადი სახეობა შეტანილია ბუნების დაცვის საერთაშორისო კავშირის (IUCN) წითელ ნუსხაში.

## ლიტერატურა 
* 

## სქოლიო 
*
ამაღლობელი

საკუთარი სახელი **ამაღლობელი** შეიძლება აღნიშნავდეს ერთ-ერთ შემდეგ პიროვნებათაგანს:

* დავით ამაღლობელი — ქართველი ეკონომისტი
* ნოდარ ამაღლობელი — ქართველი ფიზიკოსი
* რატი ამაღლობელი — ქართველი პოეტი
* სერგო ამაღლობელი — ქართველი თეატრალური მოღვაწე

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ამირხანაშვილი

საკუთარი სახელი **ამირხანაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ივანე ამირხანაშვილი — ქართველი კრიტიკოსი, ლიტერატურათმცოდნე
* კობა ამირხანაშვილი — ქართველი პოლიტიკოსი და ფიზიკოსი
ბუთხუზი

საკუთარი სახელი **ბუთხუზი** შეიძლება აღნიშნავდეს ერთ-ერთ შემდეგ პიროვნებათაგანს:

* არჩილ ბუთხუზი — ქართველი მომღერალი
* გიორგი ბუთხუზი — ქართველი იურისტი
* თამაზ ბუთხუზი — ქართველი ფიზიკოსი
* საურმაგ ბუთხუზი — ქართველი ბიოლოგი
იულიუს ვაგნერ-იაურეგი

**იულიუს ვაგნერ-იაურეგი** (; დ. 7 მარტი, 1857, ველსი, ავსტრია, — გ. 27 სექტემბერი, 1940, ვენა) — ავსტრიელი ფსიქიატრი. სწავლობდა ნეიროსიფილისის, კრეტინიზმისა და სხვადასხვა გონებრივი დარღვევის პრობლემებს; შექმნა სიფილისური მენინგოენცეფალიტის (პროგრესული დამბლა) მკურნალობის მეთოდი ავადმყოფის ორგანიზმში მალარიის გამომწვევის ხელოვნური შეყვანის გზით, რისთვისაც 1927 წელს მიანიჭეს ნობელის პრემია ფიზიოლოგიასა და მედიცინაში.

## ბიოგრაფია
დაამთავრა ვენის უნივერსიტეტის სამედიცინო ფაკულტეტი (1880). 1883-1889 წლებში მუშაობდა ამავე უნივერსიტეტის ფსიქიატრიულ კლინიკაში. ამ პერიოდში ვაგნერ-იაურეგმა ცენტრალური ნერვული სისტემის დაავადებების მქონე პაციენტებში შენიშნა სიმპტომების მკვეთრი გაუმჯობესება ცხელებით მიმდინარე ინფექციების თანდართვისას. 1887 წელს მან წამოაყენა ფსიქიატრიული დაავადებების მკურნალობის მეთოდი, რომელიც ცხელების განზრახ გამოწვევას ეფუძნებოდა. ამის მიღწევას ვაგნერ-იაურეგი ვარაუდობდა მალარიის აღძვრით, რადგან იმ დროს უკვე ხელმისაწვდომი იყო ანტიმალარიული პრეპარატი ქინინი. 1889-1893 წლებში ვაგნერ-იაურეგი იყო გრაცის უნივერსიტეტის ფსიქიატრიისა და ნევროლოგიის პროფესორი. ამ პერიოდში ცდილობდა თავისი მეთოდის დანერგვას ტუბერკულინის (ტუბერკულოზის ბაცილის ექსტრაქტის) გამოყენებით, თუმცა დიდი წარმატება არ ჰქონია. 1893 წლიდან ის ვენის უნივერსიტეტში მოღვაწეობდა. ამავდროულად, 1893-1928 წლებში ხელმძღვანელობდა ვენის უნივერსიტეტის ნევროლოგიური და ფსიქიატრიული დაავადებების ჰოსპიტალს. 1917 წელს სიფილისური მენინგოენცეფალიტის (პროგრესული დამბლის) მქონე პაციენტებში შეძლო მალარიის გამოწვევა და ამ გზით ძირითადი დაავადების სიმპტომების მნიშვნელოვანი გაუმჯობესება. „მალარიოთერაპია“ მოგვიანებით ანტიბიოტიკოთერაპიამ სრულად ჩაანაცვლა, თუმცა იმ დროისთვის ვაგნერ-იაურეგის აღმოჩენა მანამდე უნკურნებელი დაავადების — პროგრესული დამბლის ერთადერთი ეფექტიანი გზა იყო. ვაგნერ-იაურეგის შრომებმა ასევე საფუძველი ჩაუყარა ფსიქიატრიული დაავადებების პიროთერაპიის (ცხელებით მკურნალობა) და ე. წ. შოკური თერაპიის მეთოდებს. ვაგნერ-იაურეგი იყო ევგენიკის მიმდევარი; სიცოცხლის ბოლო წლებში ზოგიერთი შეხედულებით ახლოს იდგა ნაციზმთან.

## რესურსები ინტერნეტში
* Julius Wagner-Jauregg – Biographical. NobelPrize.org. Nobel Media AB 2020. ციტირების თარიღი: 4 ივლისი, 2020.

## სქოლიო
კატეგორია:ნობელის პრემიის ლაურეატები ანბანის მიხედვით
კატეგორია:ავსტრიელი ნობელის პრემიის ლაურეატები
კატეგორია:ავსტრიელი ექიმები
დოღონაძე

საკუთარი სახელი **დოღონაძე** შეიძლება აღნიშნავდეს ერთ-ერთ შემდეგ პიროვნებათაგანს:

* ანა დოღონაძე — სპორტსმენი (ბატუტზე ხტომა)
* ბაჩუკი დოღონაძე — მსახიობი
* ნათელა დოღონაძე — პედაგოგი
* რევაზ დოღონაძე — ფიზიკოსი
* რომან დოღონაძე — აგრონომი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
კერვალიშვილი

საკუთარი სახელი **კერვალიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ზურაბ კერვალიშვილი — ქიმიკოსი
* პაატა კერვალიშვილი — ფიზიკოსი
* რუსუდან კერვალიშვილი — მეწარმე, პოლიტიკოსი

კატეგორია:ქართული გვარები
ნიკურაძე

საკუთარი სახელი **ნიკურაძე** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრე ნიკურაძე — ქართველი ფიზიკოსი 
* გივი ნიკურაძე — ქართველი სპორტსმენი
* დავით ნიკურაძე — ქართველი ჟურნალისტი
* ივანე ნიკურაძე — ქართველი ქიმიკოსი
* მარინე ნიკურაძე — ქართველი კომპოზიტორი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
როინიშვილი

საკუთარი სახელი **როინიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* გიორგი როინიშვილი — მსახიობი, პოლიტიკოსი
* გოგი როინიშვილი — მხატვარი
* ვლადიმერ როინიშვილი — ფიზიკოსი
* იოსებ როინიშვილი — სამხედრო მოღვაწე
* კოკო როინიშვილი — მსახიობი
* მარიამ როინიშვილი — საოპერო მომღერალი
* მინა როინიშვილი — რუსეთის არმიის ოფიცერი
* ნიკოლოზ როინიშვილი — ინჟინერი
* ნინო როინიშვილი — ფიზიკოსი

## იხილეთ აგრეთვე
* როინაშვილი

კატეგორია:ქართული გვარები
იოჰანეს ფიბიგერი

**იოჰანეს ანდრეას გრიბ ფიბიგერი** (; დ. 23 აპრილი, 1867, სილკებორგი, დანია, — გ. 30 იანვარი, 1928, კოპენჰაგენი) — დანიელი ექიმი და პათოლოგი. პირველმა შეძლო ლაბორატორიულ პირობებში ცხოველებში სიმსივნური პროცესის აღძვრა, რამაც ონკოლოგიურ მეცნიერებაზე ძირეული გავლენა მოახდინა. ამისთვის მას 1926 წელს მიენიჭა ნობელის პრემია ფიზიოლოგიასა და მედიცინაში.

## ბიოგრაფია
იოჰანეს ფიბიგერმა დაამთავრა კოპენჰაგენის უნივერსიტეტის სამედიცინო ფაკულტეტი (1883), შემდეგ მიკრობიოლოგიას ბერლინში სწავლობდა რობერტ კოხთან და ემილ ბერინგთან. 1891 წლიდან მუშაობდა კოპენჰაგენის უნივერსიტეტის ბაქტერიოლოგიურ განყოფილებაში, 1894-1897 წლებში — დანიის სამეფო არმიის სამედიცინო კორპუსში. სადოქტორო დისერტაცია 1895 წელს დაიცვა დიფტერიის ბაქტერიოლოგიის ასპექტებზე. 1900 წელს კოპენჰაგენის უნივერსიტეტის პათოლოგიური ანატომიის პროფესორი გახდა. ასევე იყო დანიის არმიის სამედიცინო სამსახურის ცენტრალური ლაბორატორიის დირექტორი და ექიმი-კონსულტანტი. 

1907 წელს ტუბერკულოზით ინფიცირებული ლაბორატორიული ვირთხების კვლევისას ზოგიერთი ცხოველის კუჭში სიმსივნური წარმონაქმნები აღმოაჩინა და ინტენსიური კვლევის შემდეგ დაასკვნა, რომ ამ სიმსივნეს წინ უსწრებდა კუჭის ანთებითი ცვლილებები, რომელსაც მრგვალი ჭიის ლარვა (Gongylonema neoplasticum) იწვევდა. ლარვა ვირთხის კუჭში ინფიცირებული ტარაკანის შეჭმის შემდეგ ხვდებოდა. 1913 წლისთვის ფიბიგერმა შეძლო აღნიშნული ლარვების ლაბორატორიული თაგვების ორგანიზმში შეტანით კუჭის სიმსივნის გამოწვევა. სიმსივნის განვითარებისა და შემდგომი მეტასტაზირების პროცესზე დაკვირვებით ფიბიგერმა მნიშვნელოვანი არგუმენტები შესძინა იმდროისთვის გაბატონებულ მოსაზრებას, რომ კიბოს მიზეზი ქსოვილების ანთებითი ცვლილებები იყო. ფიბიგერის შრომების ზეგავლენით იაპონელმა მეცნიერმა იამაგივა კაცუსაბურომ შეძლო ლაბორატორიულ ცხოველებში სიმსივნის მოდელირება მათი კანის ქვანახშირის ფისით დაფარვით. ეს მეთოდი შემდეგ თავად ფიბიგერმაც გამოიყენა. შემდგომმა კვლევებმა აჩვენა, რომ ჭიის ლარვები არ იყო ცხოველებში ანთების უშუალო მიზეზი, თუმცა ფიბიგერის შრომებმა საფუძველი შეუქმნა ექსპერიმენტული ონკოლოგიის განვითარებას.

## რესურსები ინტერნეტში
* Johannes Fibiger – Biographical. NobelPrize.org. Nobel Media AB 2020. ციტირების თარიღი: 3 ივლისი, 2020.

## სქოლიო
კატეგორია:ნობელის პრემიის ლაურეატები ანბანის მიხედვით
კატეგორია:დანიელი ნობელის პრემიის ლაურეატები
კატეგორია:დანიელი მედიკოსები
ხელაშვილი

საკუთარი სახელი **ხელაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ანზორ ხელაშვილი — ქართველი ფიზიკოსი
* გიორგი ხელაშვილი — ქართველი პოლიტიკოსი, დიპლომატი
* თეიმურაზ ხელაშვილი — ქართველი მომღერალი, მსახიობი  
* თეოდოსი (ხელაშვილი) — ქართველი სასულიერო პირი, პედაგოგი 
* იონა ხელაშვილი — ქართველი ბერი, მწიგნობარი, თეოლოგი, ფილოსოფოსი
* იოსებ ხელაშვილი — ქართველი ინჟინერი
* მიხა ხელაშვილი — ქართველი პოეტი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ჩაგელიშვილი

საკუთარი სახელი **ჩაგელიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* გიორგი ჩაგელიშვილი — ქართველი ფიზიკოსი
* გოგი ჩაგელიშვილი — ქართველი მხატვარი
* გოჩა ჩაგელიშვილი — ქართველი ეკონომისტი
* დემნა ჩაგელიშვილი — ქართველი ჟურნალისტი
* თომა ჩაგელიშვილი — ქართველი ისტორიკოსი და ჟურნალისტი
* შალვა ჩაგელიშვილი — ქართველი სამხედრო პირი

კატეგორია:ქართული გვარები
კანონი სახელმწიფო ხელისუფლების შესახებ

**კანონი „სახელმწიფო ხელისუფლების შესახებ“** — 1992 წლის 6 ნოემბერს მიღებული კანონი, რომელიც „მცირე კონსტიტუციის“ სახელწოდებით არის ცნობილი. 

## ისტორია
1991 წლის ბოლოს არაკონსტიტუციური გზით ვადამდე შეუწყდა უფლებამოსილება საქართველოს უზენაეს საბჭოს, რესპუბლიკის პრეზიდენტსა და მთავრობას. 1992 წლის 6 იანვარს შეიქმნა საქართველოს რესპუბლიკის სამხედრო საბჭო (ტრიუმვირატი) და დროებითი მთავრობა. სამხედრო საბჭომ ძალადაკარგულად გამოაცხადა გარდამავალი პერიოდის კონსტიტუცია და კანონმდებლობა, და 1992 წლის 21 თებერვალს მიიღო დეკლარაცია 1921 წლის 21 თებერვლის კონსტიტუციის აღდგენის თაობაზე. იმავე წელს დაიშალა სამხედრო საბჭო და შეიქმნა საქართველოს რესპუბლიკის სახელმწიფო საბჭო. 1921 წლის აღდგენილ კონსტიტუციას კი ისეთივე ბედი ეწია, როგორიც მიღების დროს — მას არც ერთი დღე რეალურად არ უმოქმედია, რადგან იმ დროსთან შეუსაბამო იყო.

აღნიშნული კანონი აღმოჩნდა ერთადერთ აქტად, რომელსაც სახელმწიფო გადატრიალების შემდეგ კონსტიტუციის გარეშე დარჩენილ ქვეყანაში შეეძლო გაეწია ძირითადი კანონის მაგივრობა.

კანონი შედგებოდა 8 თავისა და 33 მუხლისაგან.

## ლიტერატურა
*დემეტრაშვილი ა., პაპუაშვილი ა., საქართველოს კონსტიტუცია, გვ. 10, თბ., 1996

## რესურსები ინტერნეტში
*

კატეგორია:საქართველოს ისტორია